Document ID: 31999R0293

KOMISSION ASETUS (EY) N:o 293/1999,
annettu 9 päivänä helmikuuta 1999,
erityistoimenpiteistä asetuksista (ETY) N:o 3665/87, (ETY) N:o 3719/88 ja (EY) N:o 1372/95 poikkeamiseksi siipikarjanliha-alalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (1), sellaisena kuin se on viimeksi muutettuna komission asetuksella (EY) N:o 2916/95 (2), ja erityisesti sen 3 artiklan 2 kohdan, 8 artiklan 12 kohdan ja 15 artiklan,
sekä katsoo, että
neuvoston asetuksessa (ETY) N:o 565/80 (3), sellaisena kuin se on viimeksi muutettuna asetuksella (ETY) N:o 2026/83 (4), vahvistetaan maataloustuotteiden vientituen ennakolta maksamista koskevat yleiset säännöt,
komission asetuksessa (ETY) N:o 3665/87 (5), sellaisena kuin se on viimeksi muutettuna asetuksella (EY) N:o 2334/98 (6), vahvistetaan maataloustuotteiden vientitukijärjestelmän soveltamista koskevat yhteiset yksityiskohtaiset säännöt,
komission asetuksessa (ETY) N:o 3719/88 (7), sellaisena kuin se on viimeksi muutettuna asetuksella (EY) N:o 1044/98 (8), vahvistetaan maataloustuotteiden tuonti- ja vientitodistusten sekä ennakkovahvistustodistusten järjestelmän soveltamista koskevat yhteiset yksityiskohtaiset säännöt,
komission asetuksessa (EY) N:o 1372/95 (9), sellaisena kuin se on viimeksi muutettuna asetuksella (EY) N:o 2581/98 (10), vahvistetaan siipikarjanliha-alan vientitodistusjärjestelmän soveltamista koskevat yksityiskohtaiset säännöt,
Venäjän markkinoilla vuoden 1998 elokuun toisesta puoliskosta alkaen vallinneet ongelmat ovat vakavalla tavalla uhanneet viejien taloudellisia etuja, ja näin syntynyt tilanne on heikentänyt merkittävästi asetuksissa (ETY) N:o 565/80, (ETY) N:o 3665/87 ja (ETY) N:o 3719/88 säädettyjen edellytysten mukaisia vientimahdollisuuksia,
komission asetuksessa (EY) 2334/98 (11) on vahvistettu siipikarjanliha-alan erityistoimenpiteitä, joilla jatketaan vientitukiin sovellettavassa lainsäädännössä vahvistettuja määräaikoja, jotta voidaan hoitaa asianmukaisesti vientitoimet, joita ei ole pystytty saattamaan päätökseen mainittujen olosuhteiden vuoksi,
Venäjän markkinoilla vallinneet ongelmat jatkuvat, ja tilanne vaikuttaa erityisesti kokonaisten kanojen vientimahdollisuuksiin; tämän vuoksi on tarpeen säätää tiettyjen sellaisten määräaikojen jatkamisesta, joita sovelletaan näiden tuotteiden 18 päivän marraskuuta ja 3 päivän joulukuuta 1998 välisenä aikana haettuihin todistuksiin perustuvaan vientiin,
kyseisten poikkeusten soveltaminen on rajoitettava sellaisiin toimijoihin, jotka voivat todistaa erityisesti neuvoston asetuksen (ETY) N:o 4045/89 (12), sellaisena kuin se on viimeksi muutettuna asetuksella (EY) N:o 3235/94 (13), 1 artiklan 2 kohdassa tarkoitettujen asiakirjojen perusteella, että todistukset on haettu Venäjälle suuntautuvaa vientiä varten,
tapahtumien kehityksen vuoksi tämä asetus on pantava täytäntöön viipymättä ja sitä on sovellettava 18 päivästä marraskuuta 1998, ja
tässä asetuksessa säädetyt toimenpiteet ovat munien ja siipikarjanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Tämän asetuksen säännöksiä sovelletaan asetuksen (ETY) N:o 2777/75 1 artiklan 1 kohdassa tarkoitettuihin tuotteisiin, joille on annettu vientitodistukset asetuksen (EY) N:o 1372/95 mukaisesti siten, että niiden 7 kohdassa on mainittu Venäjä tai jokin muu komission asetuksen (EY) N:o 2471/98 (14) liitteessä määriteltyyn, Venäjän kanssa samaan tukialueeseen kuuluva maa.
2. Jälkimmäisessä tapauksessa kyseisiä säännöksiä sovelletaan ainoastaan, jos toimija osoittaa todistuksen antavaa viranomaista tyydyttävällä tavalla, että todistukset on haettu Venäjälle suuntautuvaa vientiä varten.
Todistuksen antavan viranomaisen arvio perustuu erityisesti asetuksen (ETY) N:o 4045/89 1 artiklan 2 kohdassa tarkoitettuihin kaupallisiin asiakirjoihin.
2 artikla
Todistuksen haltijan pyynnöstä asetuksen (EY) N:o 1372/95 mukaisesti annettujen vientitodistusten, jotka on haettu 18 päivän marraskuuta ja 3 päivän joulukuuta 1998 välisenä aikana asetuksen (EY) N:o 1372/95 liitteessä I tarkoitetuille luokkien 3 ja 4 tuotteille, voimassaoloaikaa jatketaan 60 päivällä.
3 artikla
Asetuksen (ETY) N:o 3665/87 23 artiklan 1 kohdassa ja 33 artiklan 1 kohdan toisessa alakohdassa tarkoitettuja 15 ja 20 prosentin korotuksia ei sovelleta vientiin, joka tapahtuu 2 artiklassa tarkoitetuilla todistuksilla, jos kulutukseen luovuttamista kolmannessa maassa koskevat tullimuodollisuudet on saatettu päätökseen 3 päivän joulukuuta 1998 jälkeen.
4 artikla
Toimijan pyynnöstä ja sellaisten tuotteiden, joiden osalta vientiin liittyvät tullimuodollisuudet on saatettu päätökseen 18 päivän marraskuuta ja 3 päivän joulukuuta 1998 välisenä aikana tai jotka kuuluvat johonkin asetuksen (ETY) N:o 565/80 4 ja 5 artiklassa tarkoitetuista järjestelmistä, asetuksen (ETY) N:o 3719/88 30 artiklan 1 kohdan b alakohdan i alakohdassa ja asetuksen (ETY) N:o 3665/87 4 artiklan 1 kohdassa ja 32 artiklan 1 kohdassa tarkoitettu 60 päivän määräaika pidennetään 150 päivään.
5 artikla
Jäsenvaltioiden on annettava tiedoksi komissiolle joka torstai tuotemäärät, joiden osalta on edeltävän viikon aikana toteutettu edellä tarkoitetut toimenpiteet.
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 18 päivästä marraskuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä helmikuuta 1999.

Labels: 3
17
18